钦定古今图书集成/明伦汇编/交谊典/第094卷 > 册府元龟 > 《附势》
## 钦定古今图书集成/明伦汇编/交谊典/第094卷 > 册府元龟 > 《附势》

《书》曰：“简贤附势实繁有徒”《传》曰：“同恶相求其如市贾”
盖风颓俗靡之弊兴轻进患失之机熟苟异远图必
喻于利遂乃趋浮薄之路饰僶俛之姿忘乎！廉耻之
规冀彼比周之效或相与引重得其欢心谄媚兼资
奔竞不已虽获讥于当世而自得于心术至于假宠
以贪残倾意以傅会荣利是视志气自满其或宠赂
彰矣，颠仆随之虽欲自全末繇也已。故有屑屑无愧
施施自矜者焉。《诗》曰：“无纵诡随，以谨无良。”盖谓是夫